b'\n_START_ARTICLE_\nAlbert Sidney Johnston\n_START_PARAGRAPH_\nAlbert Sidney Johnston (2. helmikuuta 1803 \xe2\x80\x93 6. huhtikuuta 1862) oli Yhdysvaltain armeijan ammattiupseeri ja etel\xc3\xa4valtioiden kenraali Yhdysvaltain sis\xc3\xa4llissodassa. Konfederaation presidentti Jefferson Davis piti h\xc3\xa4nt\xc3\xa4 konfederaation hienoimpana kenraalina ennen Robert E. Leen nimityst\xc3\xa4 Pohjois-Virginian armeijan komentajaksi. Johnston kaatui varhaisessa vaiheessa Shilohin taistelussa, ja oli korkea-arvoisin konfliktissa kaatunut upseeri.\n_START_SECTION_\nLapsuus ja nuoruus\n_START_PARAGRAPH_\nJohnston syntyi Washingtonissa Kentuckyss\xc3\xa4 nuorimmaksi pojaksi tohtori John ja Abigail Harris Johnstonille. H\xc3\xa4nen is\xc3\xa4ns\xc3\xa4 oli kotoisin Salisburyst\xc3\xa4, Connecticutista. Vaikkakin Albert Johnston syntyi Kentuckyss\xc3\xa4, h\xc3\xa4n eli suurimman osan el\xc3\xa4m\xc3\xa4st\xc3\xa4\xc3\xa4n Texasissa, mit\xc3\xa4 h\xc3\xa4n piti kotinaan. H\xc3\xa4n sai koulutusta aluksi Transylvanian yliopistossa Lexingtonissa, miss\xc3\xa4 h\xc3\xa4n tapasi oppilastoverinsa Jefferson Davisin. Molemmat p\xc3\xa4\xc3\xa4siv\xc3\xa4t USA:n sotilasakatemiaan, Jefferson kaksi vuotta Johnstonin j\xc3\xa4lkeen. 1826 Johnston valmistui kahdeksantena luokastaan West Pointissa ja sai komennuksen 2.luutnantiksi USA:n 2. jalkav\xc3\xa4keen. H\xc3\xa4net l\xc3\xa4hetettiin palveluspaikkoihin New Yorkiin ja Missouriin ja h\xc3\xa4n palveli mustien haukkojen sodassa 1832 kenraali Henry Atkinsonin esikuntap\xc3\xa4\xc3\xa4llikk\xc3\xb6n\xc3\xa4. 1829 h\xc3\xa4n nai Henrietta Prestonin. H\xc3\xa4n erosi palveluksesta 1834 ja palasi Kentuckyyn pit\xc3\xa4m\xc3\xa4\xc3\xa4n huolta kuolevasta vaimostaan, joka kaksi vuotta my\xc3\xb6hemmin menehtyi tuberkuloosiin. Heill\xc3\xa4 oli yksi poika, eversti William Preston Johnston, joka my\xc3\xb6s tuli palvelemaan konfederaation armeijassa.\n_START_SECTION_\nSotilasuran alku\n_START_PARAGRAPH_\nHuhtikuussa 1834 Johnston l\xc3\xa4hti farmariksi Texasiin, mutta liittyi sotamiehen\xc3\xa4 Texasin armeijaan Texasin itsen\xc3\xa4isyyssodan aikana Meksikon tasavaltaa vastaan vuonna 1836. Kuukautta my\xc3\xb6hemmin Johnston ylennettiin majuriksi ja kentt\xc3\xa4adjutantiksi kenraali Sam Houstonille. H\xc3\xa4net nimitettiin kenraalin adjutantiksi majurina Texasin tasavallan armeijaan 5. elokuuta 1836. 31. tammikuuta 1837 h\xc3\xa4nest\xc3\xa4 tuli vanhempi prikaatinkenraali Texasin armeijan komentoon._NEWLINE_7. helmikuuta 1837 h\xc3\xa4n k\xc3\xa4vi kaksintaistelun Texasin armeijan kenraalimajuri Felix Hustonin kanssa, he haastoivat toisensa Texasin armeijan komennosta; Johnston kielt\xc3\xa4ytyi ampumasta Hustonia ja menetti asemansa haavoituttuaan lantioon. Texasin tasavallan toinen presidentti Mirabeau B. Lamar nimitti h\xc3\xa4net sotaministeriksi 22. joulukuuta 1838. Johnstonin piti suunnitella Texasin rajaseudun pulustusta Meksikon invaasiota vastaan ja vuonna 1839 k\xc3\xa4vi kampanjan intiaaneja vastaan Pohjois-Texasissa. Helmikuussa 1840 h\xc3\xa4n erosi ja palasi Kentuckyyn, miss\xc3\xa4 nai Eliza Griffinin 1843. He asettuivat isolle plantaasille China Groveen Brazoria Countyyn Texasiin._NEWLINE_Johnston palasi Texasin armeijaan Meksikon-USA:n sodan aikana kenraali Zachary Taylorin alaiseksi everstiksi 1. Texasin kiv\xc3\xa4\xc3\xa4rivapaaehtoisiin. H\xc3\xa4nen vapaaehtoisensa palvelussopimus p\xc3\xa4\xc3\xa4ttyi juuri ennen Monterreyn taistelua. Johnston onnistui saamaan muutamia vapaaehtoisia j\xc3\xa4\xc3\xa4m\xc3\xa4\xc3\xa4n ja taistelemaan kun taas h\xc3\xa4n itse palveli tarkastaja-kenraalina vapaaehtoisjoukossa ja osallistui Monterreyn ja Buena Vistan taisteluihin. Johnston j\xc3\xa4i plantaasilleen, kunnes USA:n silloinen presidentti Taylor nimitti h\xc3\xa4net Yhdysvaltain armeijaan majuriksi ja kassanhoitajaksi joulukuussa 1849. H\xc3\xa4n palveli tuossa asemassa yli viisi vuotta, teki kuusi matkaa ja matkusti yli 4.000 mailia vuosittain intiaanien rajaseudulle Texasissa. H\xc3\xa4n palveli Texasin rajaseudulla ja muualla l\xc3\xa4nness\xc3\xa4. 1855 presidentti Franklin Pierce nimitti h\xc3\xa4net everstiksi 2. USA:n ratsuv\xc3\xa4keen (yksikk\xc3\xb6 joka edelsi modernia 5. ratsuv\xc3\xa4ke\xc3\xa4), uuteen yksikk\xc3\xb6\xc3\xb6n, jonka h\xc3\xa4n organisoi. Johtohahmona Utahin sodassa h\xc3\xa4n johti USA:n joukkoja, jotka pystyttiv\xc3\xa4t ei-mormonien hallinnon entiseen mormonien territorioon. H\xc3\xa4n sai ylennyksen prikaatinkenraaliksi 1857 palveluksestaan Utahissa. H\xc3\xa4n oli 1860 Kentuckyss\xc3\xa4 21. joulukuuta saakka, jolloin h\xc3\xa4n purjehti Kaliforniaan ja otti komentoonsa rannikkopuolustusalueen.\n_START_SECTION_\nSis\xc3\xa4llissota\n_START_PARAGRAPH_\nSis\xc3\xa4llissodan syttyess\xc3\xa4 Johnston oli rannikkopuolustusalueen komentajana Kaliforniassa. Jotkut kalifornialaiset innostivat h\xc3\xa4nt\xc3\xa4 viem\xc3\xa4\xc3\xa4n joukkonsa it\xc3\xa4\xc3\xa4n liittym\xc3\xa4\xc3\xa4n unioniin konfederaatiota vastaan. H\xc3\xa4n erosi 9. huhtikuuta 1861, samalla hetkell\xc3\xa4 kun kuuli Texasin eroamisesta unionista. H\xc3\xa4n j\xc3\xa4i Kaliforniaan kes\xc3\xa4kuuhun asti. Ripe\xc3\xa4n marssin j\xc3\xa4lkeen Arizonan autimaan ja keskisten osavaltioiden halki h\xc3\xa4n saavutti Richmondin Virginiassa, 1. syyskuuta 1861. Siell\xc3\xa4 Johnstonin nimitti kenraaliksi h\xc3\xa4nen vanha yst\xc3\xa4v\xc3\xa4ns\xc3\xa4 Jefferson Davis. 30. toukokuuta 1861 Johnstonista tuli toieksi korkein etel\xc3\xa4valtioiden kenraali (v\xc3\xa4h\xc3\xa4n tunnetun Samuel Cooperin j\xc3\xa4lkeen) l\xc3\xa4ntisen taistelun\xc3\xa4ytt\xc3\xa4m\xc3\xb6n p\xc3\xa4\xc3\xa4llikk\xc3\xb6n\xc3\xa4. H\xc3\xa4n kasvatti Mississippin ameijan puolustamaan konfederaation linjoja Mississippijoelta Kentuckyyn ja Allegheny-vuorille._NEWLINE_Vaikka konfederaatio sai moraalia nostattavan voiton Bull Runin taistelussa id\xc3\xa4ss\xc3\xa4 1861, asiat l\xc3\xa4nness\xc3\xa4 meniv\xc3\xa4t huonosti 1862. Johnstonin alaiset kenraalit menettiv\xc3\xa4t Fort Henryn 6. helmikuuta 1862 ja Fort Donelsonin on 16. helmikuuta 1862, silloiselle unionin prikaatinkenraali Ulysses S. Grantille. Johnstonia on syytetty huonoista p\xc3\xa4\xc3\xa4t\xc3\xb6ksist\xc3\xa4 h\xc3\xa4nen valittuaan prikaatinkenraalit Tilghmanin ja Floydin noihin elint\xc3\xa4rkeisiin asemiin, eik\xc3\xa4 johtanut linnoitusten riitt\xc3\xa4vi\xc3\xa4 rakennust\xc3\xb6it\xc3\xa4. Unionin kenraalimajuri Don Carlos Buell valtasi elint\xc3\xa4rke\xc3\xa4n kaupungin Nashvillen Tennesseess\xc3\xa4. Kenraali P. G. T. Beauregard l\xc3\xa4hetettiin l\xc3\xa4nteen liittym\xc3\xa4\xc3\xa4n Johnstonin joukkoihin ja he j\xc3\xa4rjestiv\xc3\xa4t joukkonsa Corinthiin Mississippiin suunnitellen yll\xc3\xa4tt\xc3\xa4v\xc3\xa4ns\xc3\xa4 Grantin joukot Pittsburg Landingissa Tennesseess\xc3\xa4.\n_START_SECTION_\nkuolema Shilohissa\n_START_PARAGRAPH_\nJohnston keskitti suuria joukkojaan taistelualueen ymp\xc3\xa4rille ja k\xc3\xa4ynnisti Grantia vastaan \xc3\xa4killisen yll\xc3\xa4tyshy\xc3\xb6kk\xc3\xa4yksen Shilohin taistelussa 6. huhtikuuta 1862. Kun konfederaation joukot juoksivat unioni leirien l\xc3\xa4pi Johnston n\xc3\xa4ytti olevan kaikkialla henkil\xc3\xb6kohtaisesti johtamassa ja ajamassa joukkojaan eteenp\xc3\xa4in ja taaksep\xc3\xa4in linjalla. Kello 14.30 johtaessaan yht\xc3\xa4 hy\xc3\xb6kk\xc3\xa4yksist\xc3\xa4 h\xc3\xa4n haavoittui saatuaan luodin oikean polvensa taakse. H\xc3\xa4n ei ajatellut tuolloin haavoittuneensa vakavasti, ja l\xc3\xa4hettikin sen sijaan henkil\xc3\xb6kohtaisen l\xc3\xa4\xc3\xa4k\xc3\xa4rins\xc3\xa4 hoitamaan unionin haavoittuneita. Luoti oli itse asiassa katkaissut h\xc3\xa4nen reisivaltimonsa ja h\xc3\xa4nen saappansa t\xc3\xa4yttyi verest\xc3\xa4 . Muutamassa minuutissa h\xc3\xa4nen esikuntansa j\xc3\xa4senet huomasivat h\xc3\xa4nen miltei putoavan hevosen sel\xc3\xa4st\xc3\xa4 ja kysyiv\xc3\xa4t oliko h\xc3\xa4n haavoittunut, ja mihin h\xc3\xa4n vastasi: "Kyll\xc3\xa4 ja pelk\xc3\xa4\xc3\xa4n ett\xc3\xa4 vakavasti". On mahdollista ett\xc3\xa4 h\xc3\xa4nen kaksintaistelunsa vuonna 1837 oli aiheuttanut hermovaurion tai turtumuksen h\xc3\xa4nen jalkaansa, eik\xc3\xa4 h\xc3\xa4n seurauksena syntynytt\xc3\xa4 haavaa. Johnston vietiin pieneen rotkoon, jossa h\xc3\xa4n vuoti kuiviin minuuteissa._NEWLINE_On mahdollista ett\xc3\xa4 konfederaation sotilas ampui kuolettavan laukauksen. Yht\xc3\xa4\xc3\xa4n unionin sotilasta ei havaittu Johnstonin sel\xc3\xa4n takana kuolettavassa hy\xc3\xb6kk\xc3\xa4yksess\xc3\xa4, kun taas tiedet\xc3\xa4\xc3\xa4n ett\xc3\xa4 monet etel\xc3\xa4valtioiden sotilaista ampuivat unionin linjoille samaan aikaan kun Johnston eteni hyvin sotilaineen. H\xc3\xa4n oli sodan korkea-arvoisin kuolonuhri ja h\xc3\xa4nen menetyksens\xc3\xa4 oli kova isku etel\xc3\xa4valtoiden moraalille. Jefferson Davis piti h\xc3\xa4nt\xc3\xa4 maan parhaana kenraalina; t\xc3\xa4m\xc3\xa4 oli kaksi kuukautta ennen Robert E. Leen ilmaantumista kenraaliksi Pohjois-Virginian armeijan komentoon._NEWLINE_Johnston haudattiin New Orleansiin Louisianaan, ja 1867 Texasin valtion hautausmaalle Austiniin. 40 vuotta my\xc3\xb6hemmin valtio palkkasi Elisabet Neyn suunnittelemaan muistomerkin ja veistoksen h\xc3\xa4nen hautapaikalleen.'